stanford-oval/wikipedia huggingface dataset:
Ust-Kišert

Ust-Kišert (ven. Усть-Кише́рть) on kylä, maalaiskunta ja Kišertin piirin hallinnollinen keskus Permin aluepiirissä Venäjällä. Se sijaitsee Sylvan sivujoen Kišertkan varrella 121 kilometriä Permistä kaakkoon. Kylän kautta kulkee Permin ja Jekaterinburgin välinen rautatie. Asukkaita on 4 500 henkeä (vuonna 2002).
Kylä mainitaan ensimmäisen kerran vuonna 1690. Se on ollut Kungurin kihlakuntaan kuuluneen Ust-Kišertin kunnan ja vuodesta 1924 Kišertin piirin keskus. Kylässä on elintarvike- ja kaivosteollisuutta. Palveluihin kuuluu keskikokulu, taidekoulu, lasten luomistyön keskus, kulttuuri- ja vapaa-ajankeskus, kaksi kirjastoa ja piirisairaala. Paikallislehtenä ilmestyy Sylvenskije zori (”Sylvan aamurusko”). Lähistöllä sijaitsee Preduraljen maisemansuojelualue sekä Molebnojen ja Provalin karstijärvet.
Uusmaalaisten laulu

Uusmaalaisten laulu on Uudenmaan maakuntalaulu, jonka on sanoittanut Kaarlo Terhi ja säveltänyt Jean Sibelius. Eteläsuomalainen osakunta järjesti loppuvuodesta 1911 kilpailun maakuntalaulun saamiseksi. Sibelius oli raadin jäsen ja lupautunut säveltämään valitun laulun. Tammikuussa 1912 Terhin teksti valittiin 19 ehdotuksen joukosta. Laulu esitettiin ensimmäisen kerran Ylioppilaskunnan Laulajien konsertissa 21. huhtikuuta 1912. Laulua pidetään vaikeana sen kahden erilaisen rytmin vuoksi.
Sanat

1. Missä maat on mainiommat, vetreämmät veet, 

sadat saartaa niemet, lahdet rakkaampaata rantaa! 

Missä virrat viehkeämmät, salmet seljänteet, 

maa ja meri aulihimmin aarteitansa antaa! 

Uusmaa Suomen kruunussa on helmi kirkkahin, 

täällä kukkaan puhkeaapi tiede, taidekin, 

tääll’ on Suomen pää ja sydän, into hehkuvin, 

lempi lämpöisin.
2. Jäykkänä ja pystypäin, kuin luoto meressä, 

ajan aallokossa seisoo uusmaalainen kansa; 

vapauden tunto sykkii lasten veressä, 

valppahana vainon torjuu, oikeus turvanansa. 

Suomen siskosarjassa on nuorin Uusimaa; 

parhaan työmme, lempemme ja laulumme se saa. 

Uusmaa, nimes uljahana kanna aikain taa, 

meidän Uusimaa!
Laulun satavuotisjuhla

Uusmaalaisten laulu täytti 2012 sata vuotta. Sen kunniaksi Merja ”Merzi” Rajala sovitti teoksen uudelleen modernisoiden sitä. Uuden sovituksen  kantaesitys oli historian ensimmäisen Uusimaa-viikon kulttuuripäivänä 7. marraskuuta 2012 Metropolia Ammattikorkeakoulun Kulttuuri luo uutta maata -seminaariin sijoitetun Vuoden 2013 uusmaalainen kaupunginosa -palkinnonjaon yhteydessä. Laulun esitti Con Caronca -kuoro, joka koostui Metropolia AMK:n ja Helsingin Pop & Jazz Konservatorion laulajista.
Samana päivänä ja samalla kellonlyömällä (7.11.2012 klo 16.40) Con Caroncan toisen esiintymisen aikaan Finlandia-talossa esitti 18 kuoroa eri puolilla Uuttamaata perinteisen version Uusmaalaisten laulusta vastauksena Eteläsuomalaisen osakunnan lauluhaasteeseen.
Aiheesta muualla

Uusmaalaisten laulu, Merzi Rajalan sovitus. Con Caronca -kuoro. Alussa Uusimaa-sketsiä
Uličkata malka

| Uličkata malka Lili Ivanova |
| --- | --- | --- |

Studioalbumin tiedot
 Julkaistu: 1967
 Tyylilaji: isklemä, pop
 Levy-yhtiö: Melodija, Balkanton
Lili Ivanovan muut julkaisut
| Recital 1963 | Uličkata malka 1967 | More na mladostta 1969 |
Uličkata malka (bulg. Уличката малка) on bulgarialaisen pop-laulaja Lili Ivanovan studioalbumi. Se julkaistiin vuonna 1967.
Kappaleet

Uličkata malka
Venera
Tše tancuame zajedno
More na mladostta
Zimna prikazka
Taka užasno e da si momiče
Lui
Jela s proletta
Doviždane momčets
Vitoša
Kato onzi den
Sbogom more
Valkjärvi (Nurmijärvi)

| Valkjärvi |
| --- | --- |
 Valkjärvi kuvattuna Lähtelän rannalta.
Valtiot:  Suomi
Paikkakunta:  Nurmijärvi
Koordinaatit:  60°24′00″N, 24°43′18″E
Vesistöalue ja valuma-alueen tietoja
Laskujoki:  Luhtajoki
Järvinumero:  21.054.1.001 
Mittaustietoja
Pinnankorkeus:  32,8 m
Rantaviiva:  8,03 km
Pinta-ala:  1,522 km²
Suurin syvyys:  12,18 m
 fiValkjärvi 
Valkjärvi on saareton järvi, joka sijaitsee Nurmijärven kunnassa Klaukkalan taajaman välittömässä läheisyydessä. Vastapäätä Klaukkalaa järven toisella puolella sijaitsee Valkjärven kylä. Valkjärvestä laskee vesi Luhtajokea pitkin aina Vantaanjoelle asti.
Valkjärvi on Nurmijärven rehevin järvi, ja se kuuluukin Keski-Uudenmaan ympäristökeskuksen Nurmijärven järvien seurantaohjelmaan järven pohjanläheisten huonojen happiarvojensa vuoksi, joita havaitaan etenkin kesäisin ja talvella jään alla. Sinilevät ovatkin järvellä varsin yleisiä; vuoden 2015 heinäkuussa kokonaisbiomassaltaan runsaimmat järven kasviplanktonit koostuivat 40% sinilevästä ja 29% nielulevästä.
Kaikesta huolimatta Valkjärvellä on suuri virkistyskäyttöarvo ja järven ympäristössä on melko runsaasti vakituista asutusta ja loma-asutusta. Valkjärven eteläpäässä on kaksi uimarantaa, Tiiran EU-uimaranta ja Lähtelän uimapaikka ja veneranta.
Täydelliset naiset (6. tuotantokausi)

| Täydellisten naisten 6>  tuotantokausi |
| --- | --- |
 
 DVD-julkaisu
 
Alkuperämaa:   Yhdysvallat
Ikäraja:  
Esittäminen
Verkko:  ABC (Yhdysvallat) Nelonen (Suomi)
Ensimmäinen esitys:  2009-09-2727. syyskuuta 2009
Viimeinen esitys:  2010-05-1616. toukokuuta 2010
Esitysten määrä:  23
DVD- ja Blu-ray-julkaisu
 Yhdysvallat:  2010-09-2121. syyskuuta 2010
 Eurooppa:  2010-10-044. lokakuuta 2010
Kaudet
 ← Edellinen 5. tuotantokausi Seuraava → 7. tuotantokausi
 Luettelo Täydellisten naisten jaksoista
Täydellisten naisten kuudetta tuotantokautta alettiin esittää Yhdysvalloissa 27. syyskuuta 2009 ABC:lla ja Suomessa Nelosella viikkoa myöhemmin 2. marraskuuta 2009. Kausi sisältää yhteensä 23 jaksoa. Pääosassa ovat Wisteria Lanen asukkaiden Susan Mayerin, Lynette Scavon, Bree Hodgen, Gabrielle Solisin ja Katherine Mayfairin elämät Mary Alice Youngin kertomana. Tällä kaudella mysteerinä on naapuruston uusin asukas Angie Bolen ja hänen perheensä.
Sarjan katsojaluvut jatkoivat laskuaan kuudennella kaudella. Kausi keräsi keskimäärin 12,8 miljoonaa katsojaa jaksoa kohden. Täydelliset naiset oli kaudella 2009–2010 Yhdysvaltain television kahdenneksikymmenenneksi katsotuin sarja ja kymmenenneksi katsotuin käsikirjoitettu sarja – katsotumpia olivat muun muassa uudemmat sarjat Rillit huurussa (14,1 miljoonaa), Criminal Minds – FBI-tutkijat (13,7 miljoonaa) ja Good Wife (13,1 miljoonaa katsojaa).
Kausi julkaistiin DVD:nä Suomessa 20. lokakuuta 2010.
Näyttelijät > Pääosissa

Teri Hatcher – Susan Delfino
Felicity Huffman – Lynette Scavo
Marcia Cross – Bree Hodge
Eva Longoria Parker – Gabrielle Solis
Ricardo Antonio Chavira – Carlos Solis
Doug Savant – Tom Scavo
Kyle MacLachlan – Orson Hodge
Dana Delany – Katherine Mayfair
Drea de Matteo – Angie Bolen
Maiara Walsh – Ana Solis
Brenda Strong – Mary Alice Young
James Denton – Mike Delfino
Näyttelijät > Sivuosissa

Andrea Bowen – Julie Mayer
Shawn Pyfrom – Andrew Van de Kamp
Kathryn Joosten – Karen McCluskey
Jeffrey Nordling – Nick Bolen
Beau Mirchoff – Danny Bolen
Charles Carver – Porter Scavo
Joshua Logan Moore – Parker Scavo
Kendall Applegate – Penny Scavo
Max Carver – Preston Scavo
Madison De La Garza – Juanita Solis
Mason Vale Cotton – MJ Delfino
Kevin Rahm – Lee McDermott
Tuc Watkins – Bob Hunter
Richard Burgi – Karl Mayer
Dakin Matthews – pastori Sykes
Joy Lauren – Danielle Katz (o.s. Van de Kamp)
Daniella Baltodano – Celia Solis
Jesse Metcalfe – John Rowland
Lyndsy Fonseca – Dylan Mayfair
Muita sivuhenkilöitä:
Samuel Page – Sam Allen, Breen ensimmäisen miehen Rexin poika
Jeff Doucette – isä Crowley, katolisen kirkon pappi
John Rubinstein – rehtori Hobson, Juanita ja MJ:n koulun rehtori
Helena Mattsson – Irina Korsakov, Prestonin venäläinen puoliso
Brent Kinsman – Preston Scavo nuorena
Shane Kinsman – Porter Scavo nuorena
Zane Huett – Parker Scavo nuorena
Julie Benz – Robin, strippari ja Katherinen uusi naisystävä
John Barrowman – Patrick Logan, ekoterroristi ja Dannyn biologinen isä
Julie McNiven – Emily Portsmith, kahvilan tarjoilija ja Nick Bolenin tuttava
Ellen Crawford – Iris Beckley, Angien äidin naapuri
Orson Bean – Roy Bender, rouva McCluskeyn uusi miesystävä
Josh Zuckerman – Eddie Orlofsky, Fairview'n kuristaja
Maria Cominis – Mona Clark, sairaalan työntekijä, joka kiristää Bolenien perhettä
Mindy Sterling – Mitzi Kinsky, Wisteria Lanen uusi asukas
Mark Moses – tuotantokauden lopussa palaava Paul Young, Mary Alicen leski
Similarweb

| Similarweb |
| --- | --- |

ISIN:  USM841371042
Perustettu:  2007
Kotipaikka:  Tel Aviv, Israel
Toimiala:  verkkoliikenteen seuranta
Kotisivu:  similarweb.com
Infobox OKVirheellinen NIMI-arvo: 
SimilarWeb Ltd. on Israelissa sijaitseva ohjelmisto- ja tietoyritys, joka on erikoistunut verkkosivustojen analytiikkaan, verkkoliikenteeseen ja suorituskykyyn. Yrityksen pääkonttori sijaitsee Givatayimissa, ja sillä on 12 toimistoa ympäri maailmaa. SimilarWeb listautui New Yorkin pörssiin toukokuussa 2021.
Historia

Yritys perustettiin vuonna 2007 Or Offerin toimesta Tel Avivissa, Israelissa. Vuoteen 2009 mennessä Similarweb voitti ensimmäisen israelilaisen SeedCampin, mikä herätti kansainvälisten medioiden ja sijoittajien huomion. Yritys keräsi Series A -rahoituskierroksellaan 1,1 miljoonaa dollaria[6], johon sijoittajina olivat muun muassa Yossi Vardi ja Docor International Management. Myöhemmin lanseerattiin SimilarSites, selainlaajennus, joka auttaa käyttäjiä löytämään sivustoja, jotka ovat samankaltaisia kuin ne, joilla he vierailevat.
24. syyskuuta 2013 yritys sulki Series B -rahoituskierroksen, jota johti David Alliance ja Moshe Lichtman, ja aiempi sijoittaja Docor International Management osallistui rahoitukseen.
24. helmikuuta 2014 Etelä-Afrikan mediayhtiö Naspers sijoitti 18 miljoonaa dollaria Similarwebiin ja johti heidän Series C -rahoituskierrostaan. Kuukauden sisällä Similarweb käytti osan pääomasta Israeliin perustetun varhaisen vaiheen yritys TapDogin hankintaan muutamalla miljoonalla dollarilla osakkeina ja käteisenä, alle vuosi TapDogin perustamisen jälkeen.
Marraskuussa 2014 Similarweb keräsi 15 miljoonaa dollaria Series D -sijoituksessa.
Heinäkuussa 2015 Similarweb hankki henkilökohtaiseen sisällön löytämiseen keskittyneen Swayy-yrityksen.
Heinäkuussa 2017 yritys ilmoitti 47 miljoonan dollarin rahoituskierroksesta, jota johti Viola Group ja Saban Ventures, mukana oli myös CE Ventures ja aiemmat sijoittajat.
]
Toukokuussa 2021 Similarweb teki julkisen debyyttinsä NYSE:ssä 1,6 miljardin dollarin arvostuksella.
Lokakuussa 2021 Similarweb voitti ”Paras vaihtoehtoisten tietojen tarjoaja” -palkinnon Hedgeweek Americas Awards 2021 -tapahtumassa heidän sijoittajien älykkyysohjelmistostaan.
16. helmikuuta 2022 Similarweb raportoi Q4 2021:n tuloksensa, joissa oli 40,2 miljoonan dollarin liikevaihto ja 165 miljoonan dollarin vuosittainen toistuva liikevaihto (ARR).
14. helmikuuta 2023 Similarweb ilmoitti kokonaisliikevaihdokseen 193,2 miljoonaa dollaria vuodelta 2022 ja vuosittaisen toistuvan liikevai.
Maaliskuussa 2024 Hasonlóweb osti Admetricksin laajentaakseen mainosseurantatarjontaansa.
Teknologia

Similarweb kehittää työkaluja, jotka mahdollistavat käyttäjien liikenteen ja käyttäytymisen analysoinnin verkkosivustoilla ja sovelluksissa. Palvelu ja tietojoukot tarjotaan rajoitetussa ilmaisversiossa, mutta maksullinen alusta on suunnattu pienille ja suurille yrityksille, jotka tarvitsevat tarkkaa ja kattavaa tietoa suuremmassa mittakaavassa markkinointia, myyntiä ja markkinatutkimusta varten. Tiedot kerätään useista eri lähteistä, jotka tarjoavat tietoa käyttäjien internet- ja sovelluskäytöstä, mukaan lukien erilaiset tietokumppanit sekä anonyymi data yrityksen jakamien erilaisten selainlisäosien käyttäjiltä.
Sijoitukset

Similarweb luokittelee verkkosivustoja ja sovelluksia perustuen liikenteen ja sitoutumisen mittareihin. Sijoitukset lasketaan kerättyjen tietojoukkojen perusteella ja ne päivitetään kuukausittain uusilla tiedoilla. Sijoitusjärjestelmä kattaa 210 verkkosivustojen ja sovellusten luokkaa 190 maassa ja sen tarkoituksena on arvioida verkkosivuston suosiota ja kasvupotentiaalia. Yritys luokittelee verkkosivustoja liikenteen ja sitoutumisen tietojen perusteella sekä sovelluksia App Store -kaupassa (iOS/iPadOS) ja Google Play -kaupassa latausten, asennusten ja aktiivisten käyttäjien tietojen perusteella. SimilarWebin analytiikka on vertailukelpoinen (vaikkakin yleensä hieman alhaisempi) kuin Google Analyticsin.
Yritysostot

Joulukuussa 2015 Similarweb ilmoitti ostaneensa Quettran, Sillicon Valleyssä sijaitsevan mobiiliälykkyyteen erikoistuneen startupin, vahvistaakseen mobiilioperaatioitaan.
Marraskuussa 2021 Similarweb hankki ”Embee”n laajentaakseen mobiilikäyttäjien tietojoukkojaan.
Toukokuussa 2022 Similarweb hankki ”RankRangerin” laajentaakseen tarjontaansa SEO-alalle. Rank Ranger tarjoaa avainsanojen sijoitusten seurantapalveluita ja edistyneitä API-rajapintoja, jotka on lisätty Similarwebin jo olemassa oleviin SEO-työkaluihin luodakseen kattavamman kokonaisuuden.
Palkinnot

Syyskuussa 2020 Similarweb sai vuoden 2020 HFM European Technology -palkinnon parhaana vaihtoehtoisten tietojen tarjoajana.
Marraskuussa 2021 Similarweb voitti HedgeWeek Americas -palkinnon parhaana vaihtoehtoisten tietojen tarjoajana.
Maaliskuussa 2022 Similarweb voitti HedgeWeek European -palkinnon parhaana vaihtoehtoisten tietojen tarjoajana.
Huhtikuussa 2022 Similarweb voitti HFM European Services -palkinnon parhaana tietojen tarjoajana.
Unkarin Fed Cup -joukkue

| 0 | 1 | 2 |
| --- | --- | --- |
Unkarin Fed Cup -joukkue
Kapteeni: János Lázár
ITF-ranking: 15.
Ensimmäinen vuosi: 1963
Vuodet: 44
Maaottelut (V–T): 148 (78–70)
Vuodet maailmanlohkossa: 13
Päivitetty: 15.4.2021
Unkarin Fed Cup -joukkue edustaa Unkaria Fed Cupissa. Se toimii Unkarin tennisliiton alaisuudessa. Unkari osallistui Fed Cupiin ensimmäisen kerran vuonna 1963. Kaiken kaikkiaan Unkari on pelannut 148 maaottelua, joista voittanut 78 ja hävinnyt 70. Unkari on pelannut parhaimmillaan puolivälierissä kahdesti; vuosina 1963 ja 1985.
Vuoden 2019 Fed Cupissa pelanneet

Dalma Gálfi
Réka Luca Jani
Adrienn Nagy
Anna Bondár
Uusklassimi (musiikki)

Uusklassinen säveltäjä Igor Stravinski 1910-luvulla.
Uusklassinen musiikki eli neoklassinen musiikki on 1900-luvun alussa syntynyt länsimaisen taidemusiikin tyylisuunta, jonka perustajana pidetään Igor Stravinskia. Uusklassisessa musiikissa pyrittiin eroon 1800-luvun saksalaisesta romantiikasta, erityisesti Wagnerin vaikutuksesta, ja haettiin vaikutteita klassismin ja erityisesti barokin musiikista. Stravinski kuvasi suhdettaan wagnerilaiseen romantiikkaan toteamalla: ”Emme pääse mihinkään siitä, että wagnerilainen draama on pelkkää pöyhkeilyä.” Uusklassiselle musiikille tyypillistä on pyrkimys objektiivisuuteen ja asiallisuuteen. Musiikki on usein tanssinomaista, ja siinä on barokkimusiikin innoittama selkeä rytmiikka.
Tunnetuimpia uusklassisia säveltäjiä ovat Igor Stravinski, Paul Hindemith, ranskalainen Les Six-ryhmä ja Benjamin Britten. Suomalaisista säveltäjistä Einar Englund, Yrjö Kilpinen, Einojuhani Rautavaara ja Uuno Klami ovat säveltäneet myös uusklassista musiikkia, Ensio Kosta uusklassisistista viihdemusiikkia.
Uusivirta

Uusivirta (alkujaan käännös nimestä Nyström) on muun muassa seuraavien suomalaisten sukunimi:
Anni Uusivirta (s. 1986), missi, malli ja juontaja
Juha Uusivirta, Haapajärven kaupunginjohtaja
Lasse Uusivirta (s. 1989), jääkiekkoilija
Matti Uusivirta (s. 1985), jääkiekkoilija
Mauno Uusivirta (s. 1948), kilpapyöräilijä
Olavi Uusivirta (s. 1983), muusikko
Pentti Uusivirta (1923–1993), pankinjohtaja ja diplomaatti
Tarmo Uusivirta (1957–1999), nyrkkeilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vapaa Sana (sanomalehti)

| Vapaa Sana |
| --- | --- |
Lehtityyppi:  sanomalehti
Julkaisija:  Kustannus oy Vapaa Sana 1940, 1944–1951 SKDL 1951–1956
Levikki:  25 000 (1940)
Perustettu:  1940
Lakkautettu:  1956
Sitoutuneisuus:  SKDL
Kotikunta:  Helsinki
Kotimaa:  Suomi
Kieli:  suomi
Vapaa Sana oli vasemmistolainen sanomalehti. Vapaa Sana aloitti kesällä 1940 SDP:stä erotettujen sosialistien (kuutoset) äänenkannattajana. Julkaiseminen kävi kuitenkin mahdottomaksi, kun kirjapainot kieltäytyivät painamasta sitä. Vapaa Sana aloitti ilmestymisensä uudelleen jatkosodan jälkeen marraskuun 1944 alussa ja siitä tehtiin, pian tämän jälkeen perustetun, Suomen Kansan Demokraattisen Liiton pää-äänenkannattaja. Vapaa Sana yhdistettiin SKP:n pää-äänenkannattaja Työkansan Sanomien kanssa vuoden 1957 alusta lehdeksi Kansan Uutiset.
Vuonna 1940 Vapaata Sanaa päätoimitti Karl Harald Wiik ja Kustannus oy Vapaan Sanan johtokunnan puheenjohtajana toimi Johan Helo. Lehden avustajiin kuului muun muassa Yrjö Räisänen, joka tämän vuoksi erotettiin SDP:stä. SKDL-aikana Vapaan Sanan päätoimittajia olivat Väinö Meltti, Cay Sundström, Raoul Palmgren ja Jarno Pennanen.
Aiheesta muualla

Kustannusyhtiön esitys Pörssitiedon netissä
S3

S3, S-3 tai S03 voi tarkoittaa seuraavia asioita:
Liikenne > Ilmailu

S3, Santa Bárbara Airlines -lentoyhtiön IATA-koodi
S03, Ashland Municipal Airport -lentokentän FAA LID-koodi
Lockheed S-3 Viking, yhdysvaltalainen sotilaslentokone
Liikenne > Veturit

ALCO S-3, amerikkalainen dieselveturi
North Eastern Railway Class S3, höyryveturi
Prussian S 3, höyryveturi
Liikenne > S-Bahn-linjat

Berliinin S-Bahnin linja
suunniteltu Bremenin S-Bahnin linja
Dresdenin S-Bahnin linja
Hamburgin S-Bahnin linja
Hanoverin S-Bahnin linja
Münchenin S-Bahnin linja
Nürnbergin S-Bahnin linja
Rein-Neckarin S-Bahnin linja
Rein-Ruhrin S-Bahnin linja
Reinin-Mainin S-Bahnin linja
Rostockin S-Bahnin linja
Stuttgartin S-Bahnin linja
Zürichin S-Bahnin linja
Liikenne > Autot

Audi S3
Liikenne > Tiet

County Route S3 (Kalifornia)
Expressway S3 (Puola)
S3 National Highway (Pakistan)
Asevoimat ja sotakalusto

Lockheed S-3 Viking, yhdysvaltalainen sotilaslentokone
S3, ranskalainen entinen keskipitkän matkan ballistinen ohjus
USS S-3 (SS-107), Yhdysvaltain laivaston sukellusvene
Norrlands signalregemente, Ruotsin armeijan rykmentti
Tietotekniikka

S3 Graphics, a grafiikkapiireihin erikoistunut yhtiö
S3 Texture Compression, joukko häviöllisiä tekstuurinpakkausalgoritmeja
Amazon S3, internetissä toimiva tiedostojen säilytyspalvelu
S3, ohjelmointikieli
S3, ACPI-standardin määrittelemä tietokoneen valmiustila
S3-suunnitelma, fiktiivinen ohjelma Metal Gear Solid 2: Sons of Liberty -videopelissä
Elektroniikka

Canon PowerShot S3 IS, vuoden 2006 digitaalikamera
FinePix S3 Pro, Fujifilmin vuoden 2004 digitaalinen järjestelmäkamera
Nikon S3, vuoden 1953 35 mm filmikamera
Nikon Coolpix S3, digitaalikamera
Siemens S3, matkapuhelin
S03 (Yamaha), musiikkisyntetisaattori
Matematiikka

3-pallo (S3)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”S3”, voi hakea sivunnimihaulla, laajalla sivunnimihaulla tai tekstihaulla.
Ust-Kara

Ust-Kara (ven. Усть-Ка́ра) on syrjäinen taajama ja Karan maalaiskunnan keskus Nenetsian autonomisessa piirikunnan Zapoljarnyin piirin koillisosassa Pohjois-Venäjällä.
Taajama sijaitsee Karanmeren Baidaratanlahden Karanlahden itälaidalla, noin 11 kilometriä Karajoen laskukohdasta pohjoiskoilliseen. Ust-Karaan ei ole ympärivuotista tieyhteyttä. Puuttuvan tieyhteyden takia Nenetsian pääkaupunkiin Narjan-Mariin matkataan tarvittaessa lentäen (pienkoneella tai helikopterilla; taajamassa ei ole kunnollista lentokenttää).
Vuoden 2010 väestönlaskennan mukaan Karan maalaiskunnassa asui yhteensä 574 ihmistä. Näistä enemmistö asuu Ust-Karan taajamassa, joka on kunnan ainoa kylä. Tundralla sijaitsee myös joitain erillisiä puutaloja (izba). Ust-Karassa on muun muassa koulu ja ortodoksikirkko.
Aiheesta muualla

Karan maalaiskunta piirin sivustolla (Arkistoitu – Internet Archive) (venäjäksi) (zrnao.ru)
Uusiutuvat luonnonvarat

Energiantuotannossa käytetään sekä uusiutuvia että uusiutumattomia luonnonvaroja. Uusiutuviksi energianlähteiksi kutsutaan tavallisesti kuvan laatikoilla ympäröityjä energiamuotoja.
Uusiutuvat luonnonvarat ovat mitä tahansa luonnonvaroja, joiden voidaan katsoa uusiutuvan.
Luonnonvaroilla täytyy olla jokin mekanismi, jolla niitä syntyy lisää. Uusiutuvia luonnonvaroja ovat esimerkiksi happi, makea vesi ja biomassa: happea tulee ilmakehään lisää kasvien yhteyttäessä, makeaa vettä saadaan sateen kautta ja biomassaa kasvien kasvaessa.
Uusiutuvista luonnonvaroista voi kuitenkin tulla uusiutumattomia, jos niiden varastoja kulutetaan nopeammin kuin ne uusiutuvat. Esimerkiksi pohjavettä voidaan kuluttaa pohjavesivarastosta eli akviferista nopeammin kuin se täyttyy uudelleen. Silloin varasto vähitellen tyhjenee.
Esimerkiksi fossiiliset polttoaineet kuten hiili, öljy ja maakaasu sekä monet mineraalit ovat uusiutumattomia luonnonvaroja, koska mikään mekanismi ei lyhyellä aikavälillä tuota niitä lisää. Esimerkiksi maaöljy on syntynyt muinaisista eliöistä, jotka ovat suuressa paineessa muuttuneet nestemäisiksi hiilivedyiksi. Ihmisen toiminnan kannalta tämä prosessi on niin hidas, että  kun öljyä käytetään, se kuluu vähitellen loppuun.
Valko-Venäjän kommunistinen puolue (1918)

Valko-Venäjän kommunistinen puolue (ven. Коммунисти́ческая па́ртия Белорýссии, Kommunistitšeskaja partija Belorussii), myös Valko-Venäjän kommunistinen puolue (bolševikit) (ven. Коммунисти́ческая па́ртия (большевикóв) Белорýссии) oli Valko-Venäjällä vuosina 1918-1991 toiminut kommunistinen puolue, joka syntyi Venäjän helmikuun- ja lokakuun vallankumouksen seurauksena. Puolueen perustajina toimivat bolševikit 30. ja 31. joulukuuta 1918 17 800:lla jäsenellä. Valko-Venäjän kommunistinen puolue oli tärkeässä asemassa Valko-Venäjän sosialistisen neuvostotasavallan perustamisessa tammikuussa 1919. Helmikuusta 1919 vuoteen 1920 puolue muodosti Liettuan kommunistisen puolueen kanssa yhteisen puolueen Liettuan ja Valko-Venäjän kommunistinen puolue.
Vuodesta 1996 puolueen seuraajana Valko-Venäjällä on jatkanut Valko-Venäjän kommunistinen puolue.
Ust-Ižora

Aleksanteri Nevskin kirkko Nevajoen varrella Ust-Ižorassa.
Ust-Ižora (ven. Усть-Ижора) on taajama ja kunnallishallinnollinen alue Pietarin kaupungin sisällä Kolpinan piirissä. Ust-Ižora sijaitsee Inkereenjoen ja Nevan yhtymäkohdassa. Taajamassa asui noin 1 600 ihmistä vuonna 2014.
Ust-Ižorassa on Aleksanteri Nevskin kirkko, joka rakennettiin Nevan taistelun paikalle.
Aiheesta muualla

Kuvia tai muita tiedostoja aiheesta Ust-Ižora Wikimedia Commonsissa